Барање 14-962: од процесот на донесена одлука за назначување на лицето Петар Јанакиев на позиција-вршење на должноста директор во Центар за социјална работа Валандово, бараме Број и ранг листа на кандидати кои се пријавиле за позицијата а се од редот на вработените согласно член 187 став 2 од Законот за социјална заштита.

Одговор:

Во врска со Вашето барање, согласно Законот за слободен пристап до информации од јавен карактер (Службен весник на РМ, бр. 13/06, 86/08, 6/10, 42/14, 148/15 и 55/16), со кое барате да Ви доставиме Број и ранг листа на кандидати кои се пријавиле за позицијата а се од редот на вработените согласно член 187 став 2 од Законот за социјална заштита од процесот на донесена одлука за назначување на лицето Петар Јанакиев на позиција-вршење на должноста директор во Центар за социјална работа, Министерството за труд и социјална политика Ве информира дека согласно член 187 од Законот за социјална заштита (Сл.Весник на РСМ, бр.104/19, 14/19, 275/19, 302/20 и 311/20), за назначување на вршител на должност директор на јавна установа за социјална заштита не се спроведува јавен оглас/конкурс, односно министерот со решение назначува вршител на должноста директор од редот на стручните работници во јавната установа, најмногу за шест месеци со можност за продолжување за уште шест месеци.